pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” เผยวัคซีนโมเดอร์นา บริษัทตัวแทนในไทยยืนยันนำเข้าในไตรมาส 4
วันศุกร์ที่ 2 กรกฎาคม 2564
“อนุทิน” เผยวัคซีนโมเดอร์นา บริษัทตัวแทนในไทยยืนยันนําเข้าในไตรมาส 4
รองนายกรัฐมนตรีและรัฐมนตรีว่าการกระทรวงสาธารณสุข เผยบริษัทตัวแทนวัคซีนโมเดอร์นาในประเทศไทย นําเข้าวัคซีนได้เร็วที่สุดในไตรมาส 4 ปีนี้ โดยองค์การเภสัชกรรมเป็นสะพานเชื่อมการสั่งซื้อให้กับโรงพยาบาลเอกชน
วันนี้ (2 กรกฎาคม 2564)ที่โรงพยาบาลสนามกองทัพบก มณฑลทหารบกที่11 เขตหลักสี่ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า ขณะนี้ ยังไม่มีวัคซีนชนิดใดที่ครอบคลุมการกลายพันธุ์ของเชื้อโควิด 19 วัคซีนของประเทศไทยที่ประชาชนได้รับการฉีดเป็นวัคซีนที่มีความเหมาะสม สามารถช่วยป้องกันการเสียชีวิตและลดความรุนแรงของโรคได้ มีประสิทธิภาพประสิทธิผลในการป้องกันการติดเชื้อได้ ซึ่งวันนี้นักวิชาการได้มีการเสวนาความคืบหน้าของวัคซีนที่ใช้ในประเทศที่กระทรวงสาธารณสุข จากการที่จังหวัดภูเก็ตฉีดเข็มแรกให้กับประชาชนครอบคลุม 70 เปอร์เซ็นต์ ได้ทําการวิจัยศึกษาประสิทธิผลของการใช้วัคซีนซิโนแวคในสถานการณ์จริง ได้ผลในระดับที่ได้มาตรฐาน เป็นที่ยอมรับของสากล
ในเรื่องของวัคซีน ทุกคนมีความหวังดีต่อบ้านเมืองต้องการให้มีวัคซีนโมเดอร์นาเข้ามาในประเทศไทยโดยเร็วที่สุด ทางบริษัทที่เป็นตัวแทนวัคซีนโมเดอร์นาในประเทศไทย ได้ชี้แจงว่า สามารถนําเข้าวัคซีนได้เร็วที่สุดในไตรมาส 4 ซึ่งวัคซีนโมเดอร์นาเป็นวัคซีนทางเลือก ที่ภาคเอกชนสามารถนํามาให้บริการกับประชาชน กระทรวงสาธารณสุขได้ขึ้นทะเบียนเรียบร้อยแล้ว และเนื่องจากเป็นวัคซีนภายใต้สถานการณ์ฉุกเฉินบริษัทจะขายให้กับหน่วยงานภาครัฐ รัฐบาลจึงได้มอบหมายให้องค์การเภสัชกรรม เป็นสะพานเชื่อมผู้ผลิตวัคซีนกับผู้ซื้อ หากทุกคนทําตามข้อตกลงการสั่งซื้อก็จะเกิดขึ้นได้
นายอนุทินกล่าวต่อว่า กรณีที่บอกว่าองค์การเภสัชกรรมไม่ยอมเซ็นสัญญานั้น องค์การเภสัชกรรมต้องได้รับการยืนยันการสั่งจองจากสมาคมโรงพยาบาลว่าโรงพยาบาลเอกชนต้องการซื้อเท่าไหร่ จากนั้นแจ้งยืนยันจํานวน และชําระเงินให้กับองค์การเภสัชกรรม เพื่อเป็นสะพานในการเชื่อมต่อในการประสาน สั่งซื้อ องค์การเภสัชกรรมไม่เกี่ยวข้องในเรื่องการที่จะต้องเจรจาหรือสํารองจ่ายเงินให้ก่อน และรับความเสี่ยงต่างๆ หรือจะต้องมีการสละสิทธิ์ในการฟ้องร้องหากมีอะไรเกิดขึ้น โรงพยาบาลเอกชนจะฟ้องร้ององค์การเภสัชกรรมในฐานะผู้นําเข้าวัคซีนหรือเป็นผู้ขายไม่ได้ จึงต้องมีการตกลงเงื่อนไขต่างๆ
*****************************2 กรกฎาคม 2564
รัฐบาลไทย-ข่าวทำเนียบรัฐบาล-​นายกฯ พอใจหลังผ่อนคลายมาตรการและเปิดประเทศ 7 เดือนนักท่องเที่ยวเดินทางเข้าไทยกว่า 3 ล้านคน สร้างรายได้ 1.57 แสนล้านบาท
วันเสาร์ที่ 6 สิงหาคม 2565
​นายกฯ พอใจหลังผ่อนคลายมาตรการและเปิดประเทศ 7 เดือนนักท่องเที่ยวเดินทางเข้าไทยกว่า 3 ล้านคน สร้างรายได้ 1.57 แสนล้านบาท
​นายกฯ พอใจหลังผ่อนคลายมาตรการและเปิดประเทศ 7 เดือนนักท่องเที่ยวเดินทางเข้าไทยกว่า 3 ล้านคน สร้างรายได้ 1.57 แสนล้านบาท สั่งการประเมินภาวะและแนวโน้มเศรษฐกิจไทยอย่างต่อเนื่องเพื่อกําหนดนโยบายที่สอดคล้องเท่าทันเป็นประโยชน์มากที่สุด
วันนี้ 6 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจนักท่องเที่ยวเดินทางเข้าประเทศไทยเพิ่มขึ้นต่อเนื่องหลังรัฐบาลผ่อนคลายมาตรการและเปิดประเทศ โดยตั้งแต่วันที่ 1 มกราคม – 31 กรกฎาคม 2565 พบว่าจํานวนนักท่องเที่ยวเดินทางเข้าประเทศไทยสะสมอยู่ที่ 3,150,303 คน สามารถสร้างรายได้ 1.57 แสนล้านบาท โดยประเทศที่เดินทางมาไทย 5 อันดับแรก ได้แก่ มาเลเซีย 425,289 คน อินเดีย 333,973 คน สิงคโปร์ 183,716 คน สหราชอาณาจักร 161,780 คน และสหรัฐอเมริกา 146,891 คน ตามลําดับ
ทั้งนี้ ในส่วนของรายงานกระทรวงการคลัง (กค.) เกี่ยวกับภาวะและแนวโน้มเศรษฐกิจไทยประจําไตรมาสที่ 2 ปี 2565 (เดือนเมษายน-มิถุนายน 2565) ของคณะกรรมนโยบายการเงิน (กนง.) ในเรื่องของการประมาณการจํานวนนักท่องเที่ยวต่างชาติในปี 2565 อยู่ที่ 6 ล้านคน สูงกว่าประมาณการเดิมที่ 5.6 ล้านคน เนื่องจากการเปิดประเทศของไทยและต่างประเทศเร็วกว่าที่คาดการณ์ไว้ และในปี 2566 คาดการณ์จํานวนอยู่ที่ 19 ล้านคน โดยคาดว่าจํานวนนักท่องเที่ยวต่างชาติมีแนวโน้มเพิ่มขึ้นต่อเนื่องจากการคลี่คลายของสถานการณ์โควิด-19 ทั่วโลก
อย่างไรก็ตามแม้อัตราเงินเฟ้อทั่วไปในปี 2565 คาดว่าจะอยู่ที่ร้อยละ 6.2 โดยสูงเกินกรอบเป้าหมายตลอดปี 2565 และคาดว่าในปี 2566 จะปรับลงเข้าสู่กรอบเป้าหมายอยู่ที่ร้อยละ 2.5 ทั้งนี้ กนง. ประเมินว่าการเพิ่มขึ้นของอัตราเงินเฟ้อเป็นผลจากแรงกดดันด้านอุปทานเป็นสําคัญ รวมทั้งการส่งผ่านต้นทุนภายในประเทศที่สูงขึ้นและกระจายตัวในหมวดสินค้าที่หลากหลายมากขึ้น ขณะที่การบริโภคภาคเอกชนปี 2565 คาดว่าจะขยายตัวที่ร้อยละ 4.9 จากการฟื้นตัวของกิจกรรมทางเศรษฐกิจและภาคบริการ ทั้งนี้ ในปี 2566 คาดว่าจะขยายตัวที่ร้อยละ 3.6 จากสถานการณ์โควิด-19 ที่คลี่คลายและการจ้างงานที่ทยอยฟื้นตัวตามภาคการท่องเที่ยว
“นายกรัฐมนตรีสั่งการหน่วยงานที่เกี่ยวข้องประเมินภาวะ และแนวโน้มเศรษฐกิจไทยอย่างต่อเนื่อง โดยให้ประเมินควบคู่ไปกับสถานการณ์การเปลี่ยนแปลงของโลก เพื่อจักได้กําหนดนโยบายประเทศให้เท่าทัน สอดคล้อง กับบริบทการเปลี่ยนแปลง ให้ประเทศ และประชาชนไทยได้ประโยชน์สูงสุด ทั้งนี้ เชื่อมั่นว่า จากตัวเลขการคาดการณ์ต่าง ๆ ประเทศเศรษฐกิจไทยยังคงได้รับการคาดการณ์ว่าจะขยายตัวต่อเนื่อง และมีโอกาสฟื้นตัวดี ซึ่งแม้ว่าการแก้ไขปัญหาเศรษฐกิจมีปัจจัยที่เกี่ยวข้องจํานวนมาก ทั้งจากในประเทศ และต่างประเทศ รัฐบาลพยายามอย่างยิ่งที่จะแก้ไขปัญหา สนับสนุนด้านที่มีศักยภาพ ทั้งนี้เพื่อชีวิตความเป็นอยู่ที่ดีของประชาชน” นายธนกรฯ กล่าว
---------------
รัฐบาลไทย-ข่าวทำเนียบรัฐบาล-กระทรวงมหาดไทยร่วมต้อนรับและหารือร่วมกับผู้บริหารสมาคมโรงแรมไทยในด้านการประกอบธุรกิจโรงแรมตามกฎหมาย
วันพุธที่ 10 พฤศจิกายน 2564
กระทรวงมหาดไทยร่วมต้อนรับและหารือร่วมกับผู้บริหารสมาคมโรงแรมไทยในด้านการประกอบธุรกิจโรงแรมตามกฎหมาย
กระทรวงมหาดไทยร่วมต้อนรับและหารือร่วมกับผู้บริหารสมาคมโรงแรมไทยในด้านการประกอบธุรกิจโรงแรมตามกฎหมาย
เมื่อวันที่ 9 พ.ย. 64 เวลา 13:30 น. ที่ห้องประชุมดํารงธรรม อาคารศาลาว่าการกระทรวงมหาดไทย นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน พร้อมด้วย นายณัชวันก์ อัลภาชย์ เตชะเสน ผู้อํานวยการสํานักการสอบสวนและนิติการ กรมการปกครอง ร้อยตํารวจตรี สิงห์คํา คํายอด ผู้อํานวยการส่วนการรักษาความสงบเรียบร้อย 3 สํานักการสอบสวนและนิติการ กรมการปกครอง ร่วมหารือกับ นางมาริสา สุโกศล หนุนภักดี นายกสมาคมโรงแรมไทย นายเทียนประสิทธิ์ ไชยภัทรานันท์ อุปนายกสมาคมโรงแรมไทย นายสุระพงษ์ เตชะหรูวิจิตร ที่ปรึกษากิตติมศักดิ์สมาคมโรงแรมไทย
โดยภายหลังจากการหารือในครั้งนี้ นางมาริสา สุโกศล หนุนภักดี นายกสมาคมโรงแรมไทย และคณะ ได้ยื่นหนังสือต่อปลัดกระทรวงมหาดไทย ผ่านนายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เพื่อแสดงความเห็นในเรื่องการกําหนดหลักเกณฑ์จํานวนห้องพักและผู้เข้าพักในสถานที่พักที่ไม่เป็นโรงแรมตามกฎกระทรวง กําหนดประเภทและหลักเกณฑ์การประกอบธุรกิจโรงแรม พ.ศ. 2551 ตามที่กรมการปกครองอยู่ระหว่างการพิจารณาแก้ไขเพิ่มเติมกฎกระทรวงดังกล่าว และได้เสนอความเห็นในการกําหนดให้ผู้ประกอบธุรกิจโรงแรมจะต้องแสดงเลขที่ใบอนุญาตประกอบธุรกิจโรงแรมในการโฆษณาประชาสัมพันธ์โรงแรม เพื่อควบคุม ตรวจสอบในการประกอบธุรกิจโรงแรมให้เป็นไปตามกฎหมาย
นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน กล่าวว่า กระทรวงมหาดไทยจะรับข้อเสนอดังกล่าวในเบื้องต้น และมอบหมายให้ กรมการปกครอง หารือประเด็นตามข้อเสนอดังกล่าวร่วมกับหน่วยงานภาครัฐและภาคเอกชนที่เกี่ยวข้อง ในการประชุมคณะอนุกรรมการส่งเสริมและกํากับธุรกิจโรงแรมต่อไป
รัฐบาลไทย-ข่าวทำเนียบรัฐบาล-ศบค.กำชับเข้มมาตรการ COVID Free Setting และ 2U ตลอดสงกรานต์
วันอังคารที่ 12 เมษายน 2565
ศบค.กําชับเข้มมาตรการ COVID Free Setting และ 2U ตลอดสงกรานต์
วันเสาร์ที่ 9 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. มอบหมายให้คณะกรรมการโรคติดต่อจังหวัด ประเมิน กํากับ เฝ้าระวัง และควบคุมการปฏิบัติตามมาตรการ COVID Free Setting ในการจัดกิจกรรมรวมกลุ่มช่วงเทศกาลสงกรานต์ และกิจการต่าง ๆ ที่มีคนไปรวมตัวจํานวนมาก เช่น ท่าอากาศยาน สถานีขนส่ง ร้านอาหาร ตลาด ศาสนสถาน สถานที่ท่องเที่ยว และเน้นมาตรการ 2U คือ Universal Prevention ทุกคนป้องกันตนเอง สวมหน้ากากอนามัย เว้นระยะห่าง ลดโอกาสเสี่ยงจากการรับประทานอาหารร่วมกันเป็นเวลานาน และ Universal Vaccination ฉีดวัคซีนป้องกันโรคโควิด-19 แก่ประชาชนทุกกลุ่มอายุก่อนเทศกาลสงกรานต์ โดยเฉพาะผู้สูงอายุและผู้มีโรคเรื้อรัง พร้อมจัดเตรียมแผนเผชิญเหตุไว้รองรับหากเกิดการระบาดเพิ่มขึ้น ระหว่าง หรือ หลัง เทศกาล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กิจกรรมจิตอาสาของ สปอ. เพื่อเฉลิมพระเกียรติฯ พระบาทสมเด็จพระเจ้าอยู่หัว
วันพุธที่ 27 กรกฎาคม 2565
กิจกรรมจิตอาสาของ สปอ. เพื่อเฉลิมพระเกียรติฯ พระบาทสมเด็จพระเจ้าอยู่หัว
กิจกรรมจิตอาสาของ สปอ. เพื่อเฉลิมพระเกียรติฯ พระบาทสมเด็จพระเจ้าอยู่หัว
วันนี้ (26 กรกฎาคม 2565) เวลา 10.00 น. คณะผู้ตรวจราชการกระทรวงอุตสาหกรรม จํานวน 3 ท่าน ได้แก่ นายสมพล โนดไธสง นายเดชา จาตุธนานันท์ และนายวีระกิตติ์ รันทกิจธนวัชร์ พร้อมคณะจิตอาสาสํานักงานปลัดกระทรวงอุตสาหกรรม นําโดย นางสาวลัดดาวัลย์ สันติภิญโญเลิศ ผู้อํานวยการกองตรวจราชการ ร่วมทํากิจกรรมจิตอาสา “อุตสาหกรรมห่วงใยสู้ภัยโควิด” มอบวัสดุอุปกรณ์เพื่อใช้ป้องกันโรค COVID-19 แก่ โรงเรียนที่อยู่ใกล้กระทรวงอุตสาหกรรม 2 แห่ง คือ
1. โรงเรียนวัดจันทรสโมสร บริจาคหน้ากากอนามัย ปริมาณ 8,900 ชิ้น แอลกอฮอล์ จํานวน 40 ลิตร
2. โรงเรียนทีปังกรวิทยาพัฒน์ (วัดโบสถ์) บริจาคหน้ากากอนามัย ปริมาณ 11,000 ชิ้น แอลกอฮอล์ จํานวน 60 ลิตร และบริการฉีดพ่นสเปรย์ฆ่าเชื้อโรค
ซึ่งเป็นหนึ่งในกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศล เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ของสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ชวนเที่ยวงานสงกรานต์ Music Festival และ Water Festival
วันอังคารที่ 12 เมษายน 2565
ชวนเที่ยวงานสงกรานต์ Music Festival และ Water Festival
วันอาทิตย์ที่ 10 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน Songkran Music Heritage Festival 2022 ระหว่างวันที่ 12-21 เม.ย.2565 ใน 2 พื้นที่ ได้แก่ เมืองเก่า จ.สงขลา และ วัดพระราม จ.พระนครศรีอยุธยา เพื่อสะท้อนอัตลักษณ์มรดกทางวัฒนธรรม สถาปัตยกรรม และภูมิปัญญา ร่วมกับนวัตกรรมใหม่ในพื้นที่มรดกโลกอันทรงคุณค่าใน จ.พระนครศรีอยุธยา ส่งต่อไปยัง จ.สงขลา เพื่อสนับสนุนและส่งเสริมการขึ้นทะเบียนมรดกโลกต่อไป และงาน Water Festival เทศกาลวิถีน้ํา...วิถีไทย ใน 6 จังหวัด ได้แก่ กทม. จ.เชียงใหม่ จ.ลําพูน จ.อุดรธานี จ.ขอนแก่น และ จ.ภูเก็ต ระหว่างวันที่ 13-15 เม.ย.2565 เพื่อต่อยอดการประชาสัมพันธ์ประเพณีไทย กระตุ้นการท่องเที่ยวภายในประเทศ โดยมีมาตรการป้องกันการแพร่ระบาดของโรคโควิด-19 อย่างเข้มงวด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลยืนยัน “นายกฯ” ย้ำดูแลชาวนาและเกษตรกร เดินหน้าจ่ายเงินช่วยเหลือโครงการประกันรายได้เกษตรกรผู้ปลูกข้าว ชาวนาฝากขอบคุณนายกรัฐมนตรีและรัฐบาล
วันพฤหัสบดีที่ 25 พฤศจิกายน 2564
โฆษกรัฐบาลยืนยัน “นายกฯ” ย้ําดูแลชาวนาและเกษตรกร เดินหน้าจ่ายเงินช่วยเหลือโครงการประกันรายได้เกษตรกรผู้ปลูกข้าว ชาวนาฝากขอบคุณนายกรัฐมนตรีและรัฐบาล
โฆษกรัฐบาลยืนยัน “นายกฯ” ย้ําดูแลชาวนาและเกษตรกร เดินหน้าจ่ายเงินช่วยเหลือโครงการประกันรายได้เกษตรกรผู้ปลูกข้าว ชาวนาฝากขอบคุณนายกรัฐมนตรีและรัฐบาล
วันที่ 25 พ.ย.64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยและเข้าใจความเดือดร้อนและทุกข์ของพี่น้องเกษตรกรผู้ปลูกข้าวที่ยังรอรับเงินประกันรายได้ตามนโยบายประกันรายได้ของรัฐบาล ซึ่งขณะนี้ รัฐบาลสามารถจัดสรรเงินให้ความช่วยเหลือพี่น้องเกษตรกรได้เพิ่มเติมอีก 155,000 ล้านบาท ซึ่งจะนําเข้าสู่การประชุมคณะรัฐมนตรี เพื่อพิจารณาอนุมัติภายในวันอังคารหน้า (30 พ.ย. 64) จากนั้น ก็ให้ธนาคารเพื่อการเกษตรและสหกรณ์การเกษตร (ธ.ก.ส.) เร่งเบิกจ่ายโอนถึงบัญชีพี่น้องเกษตรกรโดยตรงต่อไป ซึ่งพี่น้องเกษตรกรชาวนาผู้ปลูกข้าวทราบแล้ว สบายใจและฝากขอบคุณท่านนายกรัฐมนตรีและรัฐบาลมาด้วย
โดยในการประชุมคณะกรรมการนโยบายการเงินการคลังของรัฐ วานนี้ (24 พ.ย.64) ที่มีนายกรัฐมนตรีเป็นประธาน เห็นชอบปรับกรอบอัตรายอดคงค้างรวมทั้งหมดของภาระที่รัฐต้องชดเชยค่าใช้จ่ายหรือการสูญเสียรายได้ในการดําเนินกิจกรรม มาตรการ หรือโครงการตามที่กําหนดไว้ในมาตรา 28 จากไม่เกินร้อยละ 30 เป็นไม่เกินร้อยละ 35 เป็นระยะเวลา 1 ปี สําหรับปีงบประมาณ 2565 เพื่อเปิดวงเงินให้สําหรับโครงการประกันรายได้พืชผล ส่งผลให้มีวงเงินตามมาตรา 28 ฯ เพิ่มอีก 155,000 ล้านบาท ซึ่งเมื่อรวมกับวงเงินคงเหลือ (ณ วันที่ 19 พ.ย. 64) จํานวน 5,360 ล้านบาท เป็น 160,360 ล้านบาท ทําให้มีวงเงินเพียงพอสําหรับการจ่ายชดเชยประกันรายได้ให้กับเกษตรกรผู้ปลูกข้าวและยางพารา ในรอบที่ 2 ได้ จากนี้ จะได้มีการออกประกาศคณะกรรมการนโยบายการเงินการคลังของรัฐ เรื่อง กําหนดอัตราชดเชยค่าใช้จ่ายหรือการสูญเสียรายได้ของหน่วยงานของรัฐในการดําเนินกิจกรรม มาตรการ หรือโครงการตามที่กําหนดไว้ในมาตรา 28 ต่อไป ซึ่งในการประชุม ครม. สัปดาห์หน้า จะสามารถพิจารณาอนุมัติโครงการประกันรายได้ข้าวในส่วนที่เหลือ และโครงการประกันรายได้ของเกษตรกรผู้ปลูกยางพารา เพื่อจ่ายเงินประกันรายได้ให้กับเกษตรกรได้ภายในเดือน ธ.ค. 64
นายธนกรยืนยันว่า นายกรัฐมนตรีและรัฐบาลให้ความสําคัญในการช่วยเหลือเกษตรกรตามโครงการประกันรายได้เกษตรกรผู้ปลูกข้าวพร้อมมาตรการคู่ขนาน เพราะเป็นโครงการสําคัญ จําเป็นที่ต้องดําเนินการ เนื่องจากเป็นนโยบายที่รัฐบาลแถลงไว้ต่อสภา จึงสั่งการกระทรวงการคลัง สํานักงบประมาณ และกระทรวงพาณิชย์ เร่งจ่ายเงินประกันรายได้ให้กับพี่น้องเกษตรกรผู้ปลูกข้าว ในส่วนที่ยังค้างจ่าย ด้วยวิธีการที่เหมาะสมตามกฎหมาย ภายใต้การดูแลการใช้จ่ายของภาครัฐ ที่ต้องดําเนินการโดยรักษาวินัยการเงินการคลังอย่างเคร่งครัดด้วย
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการเตรียมการจัดตั้งศูนย์ รพ.สนาม ณ สโมสรกองทัพบก
วันศุกร์ที่ 23 กรกฎาคม 2564
นายกรัฐมนตรีตรวจเยี่ยมการเตรียมการจัดตั้งศูนย์ รพ.สนาม ณ สโมสรกองทัพบก
นายกรัฐมนตรีตรวจเยี่ยมการเตรียมการจัดตั้งศูนย์ รพ. สนาม ณ สโมสรกองทัพบก
วันนี้ (23 ก.ค. 2564) ในช่วงบ่าย พลเอก ประยุทธ์ จันทร์โอชา นายกรัฐมนตรี ได้ใช้เวลาลงพื้นที่ตรวจเยี่ยมการเตรียมการจัดตั้งศูนย์ โรงพยาบาลสนาม ณ สโมสรกองทัพบก ตามที่นายกรัฐมนตรีต้องการให้ใช้พื้นที่สําหรับดูแลผู้ป่วยให้ได้มากที่สุด แก้ปัญหาเตียงในทุกสีของอาการป่วย ซึ่งการดําเนินการเป็นด้วยความร่วมมือจากทุกภาคส่วน
โดยนายกรัฐมนตรีได้ขอขอบคุณบุคลากรทุกคนที่ช่วยเหลือกันอย่างเต็มกําลังความสามารถ ด้วยใจที่ปรารถนาอยากช่วยให้ทุกคนได้รับการรักษาอย่างดีที่สุด พร้อมให้กําลังใจทั้งเจ้าหน้าที่ และบุคลากรทุกท่าน
โดยผู้จัดได้รายงานว่า โรงพยาบาลสนามนี้ กองทัพบกจะจัดเตียงจํานวน 400 เตียง และจะเปิดให้บริการ 300 เตียงในวันที่ 30 กค.นี้โดยเร็วที่สุด และจะเพิ่มเตียงสําหรับรองรับ อีก100 เตียงเป็น “ศูนย์พักคอยโรงพยาบาลสนาม” สโมสรทหารบก
รัฐบาลไทย-ข่าวทำเนียบรัฐบาล-ก.แรงงาน ประชุมคณะกรรมการกองทุนกำลังใจฯ กับกระทรวงแรงงาน
วันอังคารที่ 19 ตุลาคม 2564
ก.แรงงาน ประชุมคณะกรรมการกองทุนกําลังใจฯ กับกระทรวงแรงงาน
. .
วันที่ 19 ตุลาคม 2564 นายบุญชอบ สุทธมนัสวงษ์ ปลัดกระทรวงแรงงาน และ พลอากาศโท สมคิด สุขบาง กรมวังผู้ใหญ่ประจํา 908 (รองประธานกรรมการ) ร่วมเป็นประธานการประชุมคณะกรรมการกองทุนกําลังใจในพระดําริ พระเจ้าหลานเธอพระองค์เจ้าพัชรกิติยาภา เพื่อแจ้งผลการดําเนินงานที่ผ่านมา ข้อบังคับ และระเบียบของกองทุนฯ รวมถึงพิจารณาเรื่อง อาชีพใหม่ การฝึกอาชีพที่น่าสนใจเท่าที่ปฏิบัติได้ในเรือนจํายุคโควิด-19 การพัฒนาและจําหน่ายผลิตภัณฑ์ การปันผลให้ผู้ต้องขังที่เป็นระบบมากขึ้น และเงื่อนไขการรับทุนประกอบอาชีพภายหลังการปล่อย โดยมีนางจิรภา สินธุนาวา ผู้ตรวจราชการกระทรวงยุติธรรม (รองประธานกรรมการ) นายไพโรจน์ โชติกเสถียร อธิบดีกรมการจัดหางาน นางดรุณี นิธิทวีกุล รองอธิบดีกรมพัฒนาฝีมือแรงงาน นางบุปผล พันธุ์เพ็ง รองเลขาธิการสํานักงานประกันสังคม และผู้แทนจากหน่วยงานที่เกี่ยวข้องเข้าร่วมการประชุม ณ ห้องประชุมประสงค์ รณะนันท์ ชั้น 5 อาคารกระทรวงแรงงาน
รัฐบาลไทย-ข่าวทำเนียบรัฐบาล-พม. หารือ ตร. เร่งช่วยเหลือคนไทยถูกหลอกลวงและไปตกทุกข์ได้ยากที่ประเทศกัมพูชา
วันพุธที่ 12 มกราคม 2565
พม. หารือ ตร. เร่งช่วยเหลือคนไทยถูกหลอกลวงและไปตกทุกข์ได้ยากที่ประเทศกัมพูชา
พม. หารือ ตร. เร่งช่วยเหลือคนไทยถูกหลอกลวงและไปตกทุกข์ได้ยากที่ประเทศกัมพูชา
วันที่ 11 ม.ค. 65 เวลา 13.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ และพล.ต.ต.ฐิตวัฒน์ สุริยฉาย ผู้บังคับการกองบังคับการตํารวจสืบสวนสอบสวนอาชญากรรมทางเทคโนโลยี 4 พร้อทด้วยคณะทํางานของพลตํารวจโท สุรเชษฐ์ หักพาล ผู้ช่วยผู้บัญชาการตํารวจแห่งชาติ ร่วมหารือเรื่องการช่วยเหลือคนไทยซึ่งถูกหลอกลวงและไปตกทุกข์ได้ยากที่ประเทศกัมพูชา ณ ห้องประชุมกาสะลอง ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.
นางสาวแรมรุ้ง กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ดําเนินการให้การช่วยเหลือคนไทยซึ่งถูกหลอกลวงและไปตกทุกข์ได้ยากที่ประเทศกัมพูชา โดยได้ดําเนินงานร่วมกับสํานักงานตํารวจแห่งชาติ เพื่อประสานการให้ความช่วยเหลือคนไทยดังกล่าว ตั้งแต่เดือนตุลาคม 2564 จนถึงปัจจุบัน รวมจํานวน 474 คน และได้มอบหมายเจ้าหน้าที่เข้าร่วมการสัมภาษณ์เพื่อคัดแยกผู้เสียหาย มีจํานวน 216 คน ทั้งนี้ ได้มอบหมายให้สํานักงานพัฒนาสังคมและความมั่นคงของมนุษย์จังหวัด (พมจ.) ในพื้นที่ภูมิลําเนาติดตามช่วยเหลือผู้เสียหายตามสิทธิทางกฎหมายต่อไป
นางสาวแรมรุ้ง กล่าวต่อไปว่า สําหรับขบวนการหลอกลวงคนไทยนั้น มีกลุ่มคนจีนเป็นหัวหน้า เคลื่อนไหวอยู่ในกรุงปอยเปต ประเทศกัมพูชา โดยจะมีการลงโฆษณารับสมัครงานบนสื่อสังคมออนไลน์ อาทิ เฟซบุ๊ก และกลุ่มไลน์ เพื่อหลอกลวงว่ามีงานในประเทศกัมพูชา และจ่ายค่าตอบแทนในอัตราสูง เดือนละ 3 - 4 หมื่นบาท แต่หลังจากมีผู้หลงเชื่อมาสมัครแล้ว ได้มีการว่าจ้างขบวนการนําพาคนเดินทางเข้า - ออกประเทศโดยผิดกฎหมาย ผ่านทางช่องทางธรรมชาติ เข้าไปยังประเทศกัมพูชา จากนั้น จะนําตัวเข้าตึกและถูกบังคับให้ทํางาน หากทํางานไม่ได้ จะถูกกักขัง ให้อดอาหาร ขู่ทําร้ายร่างกาย บางรายถูกขายต่อให้กลุ่มอื่น ๆ ด้วย ทั้งนี้ หลังจากการเข้าช่วยเหลือออกมาได้ จะดําเนินการส่งตัวกลับประเทศไทยรวมแล้วกว่า 500 คน และเข้าสู่กระบวนการกักตัว 14 วัน ตามมาตรการความปลอดภัยของสาธารณสุขของไทย
นางสาวแรมรุ้ง กล่าวเพิ่มเติมว่า ตนได้สั่งการให้เจ้าหน้าที่ศูนย์ปฏิบัติการป้องกันและปราบปรามการค้ามนุษย์ สํานักงานพัฒนาสังคมและความมั่นคงของมนุษย์จังหวัด ลงพื้นที่เพื่อติดตามให้การช่วยเหลือผู้เสียหาย โดยเฉพาะการสนับสนุนให้ความช่วยเหลือเยียวยาจากกองทุนเพื่อการป้องกันและปราบปรามการค้ามนุษย์ ตามสิทธิโดยเร่งด่วน เพื่อแสดงเจตนารมณ์และความมุ่งมั่นในการให้ความช่วยเหลือคุ้มครอง ตามภารกิจของกระทรวง พม. และหลังจากนี้ จะได้ประสานการทํางานร่วมกันกับศูนย์พิทักษ์เด็ก สตรี ครอบครัว ป้องกันปราบปรามการค้ามนุษย์ และภาคประมง สํานักงานตํารวจแห่งชาติ (ศพดส.ตร.) อย่างใกล้ชิด เพื่อประสิทธิภาพในการช่วยเหลือกลุ่มคนไทยดังกล่าว ต่อไป
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมุน ซึง-ฮย็อน เอกอัครราชทูตสาธารณรัฐเกาหลีประจำประเทศไทยเข้าพบ
วันพุธที่ 27 กรกฎาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมุน ซึง-ฮย็อน เอกอัครราชทูตสาธารณรัฐเกาหลีประจําประเทศไทยเข้าพบ
เพื่อร่วมหารือการพัฒนาความร่วมมือด้านคมนาคมขนส่ง ผลักดันการเจริญเติบโตด้านการค้า การลงทุน และการท่องเที่ยว ระหว่างสองประเทศ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายมุน ซึง-ฮย็อน (H.E. Mr. Moon Seoung-hyun) เอกอัครราชทูตสาธารณรัฐเกาหลีประจําประเทศไทย และคณะ เข้าพบ เพื่อเข้าเยี่ยมคารวะในโอกาส เข้ารับตําแหน่งเอกอัครราชทูตสาธารณรัฐเกาหลีประจําประเทศไทย และหารือเกี่ยวกับการพัฒนาความร่วมมือด้านคมนาคมขนส่งระหว่างไทยกับสาธารณรัฐเกาหลี โดยมี นายชยธรรม์ พรหมศร ปลัดกระทรวงคมนาคม นายปัญญา ชูพานิช ผู้อํานวยการสํานักงานนโยบายและแผนการขนส่งและจราจร นายพิเชฐ คุณาธรรมรักษ์ อธิบดีกรมการขนส่งทางราง และนายสุทธิพงษ์ คงพูล ผู้อํานวยการสํานักงานการบินพลเรือนแห่งประเทศ เข้าร่วมหารือ ในวันที่ 27 กรกฎาคม 2565 ณ ห้องประชุมกระทรวงคมนาคม
นายศักดิ์สยาม ชิดชอบ ได้กล่าวถึงการพัฒนาด้านโครงสร้างพื้นฐานของไทยตามนโยบายของ พลเอก ประยุทธ์ จันทร์โอชา นายกรัฐมนตรี ที่มุ่งการพัฒนาโครงสร้างพื้นฐานและให้บริการคมนาคมขนส่งซึ่งมีส่วนสําคัญในการขับเคลื่อนการพัฒนาเศรษฐกิจ สังคม ยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ พร้อมนําเสนอความคืบหน้าโครงการสําคัญภายใต้การดูแลของกระทรวงคมนาคม โดยที่ประชุมได้ร่วมหารือในประเด็นด้านความร่วมมือระหว่างกัน ได้แก่ การส่งเสริมความร่วมมือระบบรางระหว่างกระทรวงคมนาคม และกระทรวงที่ดิน โครงสร้างพื้นฐาน และการขนส่งแห่งสาธารณรัฐเกาหลี (MOLIT) โดยที่ทั้งสองฝ่ายได้เห็นพ้องในหลักการจัดทําบันทึกความเข้าใจว่าด้วยความร่วมมือระบบรางฉบับใหม่ การสนับสนุนให้เจ้าหน้าที่สองฝ่ายได้มีการแลกเปลี่ยนข้อมูลในด้านเทคนิคและแลกเปลี่ยนแนวทางการพัฒนาโครงการที่มีความซับซ้อนที่ฝ่ายเกาหลีมีความก้าวหน้า การพัฒนาเมืองอัจฉริยะ ความสนใจของภาคเอกชนเกาหลีในการลงทุนในประเทศไทยในโครงการขนาดใหญ่ โดยเฉพาะอย่างยิ่งการพัฒนา โครงการสะพานเศรษฐกิจเชื่อมฝั่งทะเลอันดามันและอ่าวไทย (Land bridge) ระบบรถไฟฟ้าความเร็วสูง รถไฟทางคู่ การพัฒนาระบบขนส่งมวลชนพลังงานสะอาด และการพัฒนาความเชื่อมโยงด้านการบินระหว่างกัน
นอกจากนี้ รัฐมนตรีว่าการกระทรวงคมนาคม ได้ร่วมแสดงความยินดีกับเอกอัครราชทูตสาธารณรัฐเกาหลีประจําประเทศไทยในโอกาสเข้ารับตําแหน่งอย่างเป็นทางการ พร้อมให้คํามั่นในการยกระดับความร่วมมือกับฝ่ายเกาหลีในมิติด้านการคมนาคมขนส่ง เพื่อส่งเสริมความสัมพันธ์ การค้าการลงทุน และการท่องเที่ยวของทั้งสองประเทศให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-ธอส. ลดดอกเบี้ยและเงินงวด 24 งวด ช่วยลูกค้าสถานะ NPL ประกาศมาตรการ 20 [M 20] ผ่อนเริ่มต้นแค่พันเดียว!!
วันอาทิตย์ที่ 15 พฤษภาคม 2565
ธอส. ลดดอกเบี้ยและเงินงวด 24 งวด ช่วยลูกค้าสถานะ NPL ประกาศมาตรการ 20 [M 20] ผ่อนเริ่มต้นแค่พันเดียว!!
ธอส.ช่วยเหลือลูกหนี้สถานะ NPL ที่ยังได้รับผลกระทบด้านรายได้จากปัญหา COVID-19 ให้ใช้อัตราดอกเบี้ยพิเศษและเงินงวดผ่อนชําระต่ําเป็นระยะเวลา 24 งวด ผ่อนเริ่มต้นเดือนที่ 1-3 เพียง 1,000 บาท ดอกเบี้ย 0% ต่อปี (ตัดชําระเงินต้นทั้งหมด)
ธนาคารอาคารสงเคราะห์ (ธอส.) ช่วยเหลือลูกหนี้สถานะ NPL ที่ยังได้รับผลกระทบด้านรายได้จากปัญหา COVID-19 ให้ใช้อัตราดอกเบี้ยพิเศษและเงินงวดผ่อนชําระต่ําเป็นระยะเวลา 24 งวด ผ่อนเริ่มต้นเดือนที่ 1-3 เพียง 1,000 บาท ดอกเบี้ย 0% ต่อปี (ตัดชําระเงินต้นทั้งหมด) ลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 16 พฤษภาคม 2565 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการลดค่าใช้จ่ายในการผ่อนชําระให้กับลูกค้ากลุ่มเปราะบางทางด้านรายได้ที่มีสถานะเป็น NPL และยังคงได้รับผลกระทบจากสถานการณ์ COVID-19 ธอส. จึงได้จัดทํา มาตรการที่ 20 [M 20] สําหรับช่วยเหลือลูกค้าสถานะ NPL ให้สามารถใช้อัตราดอกเบี้ยพิเศษและเงินงวดผ่อนชําระต่ําเป็นระยะเวลา 24 งวด แบ่งเป็น เดือนที่ 1-3 ผ่อนชําระเพียงงวดละ 1,000 บาท คิดดอกเบี้ยเท่ากับ 0% ต่อปี (ตัดชําระเงินต้นทั้งหมด) เดือนที่ 4-6 คิดเงินงวดจากอัตราดอกเบี้ย 1.99% ต่อปี (กรณีเงินต้นคงเหลือ 1 ล้านบาท เงินงวด = 1,800 บาท) เดือนที่ 7-12 คิดเงินงวดจากอัตราดอกเบี้ย 3.90% ต่อปี (กรณีเงินต้นคงเหลือ 1 ล้านบาท เงินงวด = 3,500 บาท) และเดือนที่ 13- 24 คิดเงินงวดจากอัตราดอกเบี้ย MRR-2% ต่อปี (กรณีเงินต้นคงเหลือ 1 ล้านบาท เงินงวด = 3,700 บาท) (ปัจจุบันอัตราดอกเบี้ย MRR ธอส. = 6.150% ต่อปี) กรณีลูกค้าชําระเงินงวดเกินกว่าจํานวนที่ธนาคารกําหนดจะไปตัดดอกเบี้ยค้างชําระของลูกค้าต่อไป (ถ้ามี)
สําหรับลูกค้าที่มีสิทธิ์เข้ามาตรการ M 20 คือ ลูกค้าที่กู้เงินกับธนาคารมาแล้วไม่น้อยกว่า 2 ปี และมีสถานะ NPL (ค้างชําระเงินงวดติดต่อกันมากกว่า 3 เดือน) หรือ ลูกค้าที่มีสถานะเป็น NPL และอยู่ระหว่างการใช้มาตรการช่วยเหลือของธนาคาร หรืออยู่ระหว่างการปรับโครงสร้างหนี้กับธนาคาร (จะพ้นสิทธิตามมาตรการเดิมเมื่อเปลี่ยนมาใช้มาตรการนี้) และต้องเป็นลูกค้าที่ได้รับผลกระทบด้านรายได้จากการแพร่ระบาดของ COVID-19
ทั้งนี้ ลูกค้าสถานะ NPL สามารถลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 16 พฤษภาคม 2565 เวลา 9.00 น. เป็นต้นไป และส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า เนื่องจากการแพร่ระบาดของ COVID-19 เช่น หนังสือรับรองการลดวัน/เวลา/เงินเดือน/ค่าจ้าง หรือถูกเลิกจ้างจากหน่วยงานต้นสังกัด/นายจ้าง เป็นต้น ให้ธนาคารพิจารณาด้วยการ Upload ผ่านทาง Application : GHB ALL กรณีที่ลูกค้าไม่มีสมาร์ทโฟนสามารถกรอกข้อมูลเพื่อลงทะเบียนแจ้งความประสงค์ได้ที่ www.ghbank.co.th สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-โครงการสนับสนุนค่าพัฒนาผลผลิตผู้ปลูกข้าว ไร่ละ 1,000 บาท
วันศุกร์ที่ 3 ธันวาคม 2564
โครงการสนับสนุนค่าพัฒนาผลผลิตผู้ปลูกข้าว ไร่ละ 1,000 บาท
วันศุกร์ที่ 3 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยเกษตรกรผู้ปลูกข้าวที่ได้รับความเดือดร้อนจากสถานการณ์ต่าง ๆ เช่น ภัยแล้ง ภัยน้ําท่วม โรคระบาด รวมถึงสถานการณ์ของโรคโควิด-19 ทําให้ต้นทุนการผลิตสูงขึ้น จึงได้อนุมัติโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 โดยเกษตรกรจะได้รับการช่วยเหลือในอัตราไร่ละ 1,000 บาท ครัวเรือนละไม่เกิน 20 ไร่ หรือครัวเรือนละไม่เกิน 20,000 บาท มีระยะเวลาการจ่ายตั้งแต่เดือน ก.ย.2564 – เม.ย.2565 ดําเนินการโดย ธ.ก.ส. เพื่อให้เกษตรกรมีรายได้เหลือเพิ่มขึ้นไว้ใช้จ่ายหมุนเวียนในครัวเรือน และกระตุ้นการใช้จ่ายในระดับเศรษฐกิจฐานราก รวมถึงเป็นการเพิ่มการหมุนเวียนของเงินในระบบเศรษฐกิจของประเทศด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลฯ เผยสหราชอาณาจักรถอนไทยออกจาก “บัญชีแดง/ ประเทศและดินแดนที่มีความเสี่ยงสูงสุดในการเดินทางไปเยือน” เป็นผลจากความมุ่งมั่นในการดำเนินนโยบายของรัฐบาลไทย
วันศุกร์ที่ 8 ตุลาคม 2564
โฆษกรัฐบาลฯ เผยสหราชอาณาจักรถอนไทยออกจาก “บัญชีแดง/ ประเทศและดินแดนที่มีความเสี่ยงสูงสุดในการเดินทางไปเยือน” เป็นผลจากความมุ่งมั่นในการดําเนินนโยบายของรัฐบาลไทย
โฆษกรัฐบาลฯ เผยสหราชอาณาจักรถอนไทยออกจาก “บัญชีแดง/ ประเทศและดินแดนที่มีความเสี่ยงสูงสุดในการเดินทางไปเยือน” เป็นผลจากความมุ่งมั่นในการดําเนินนโยบายของรัฐบาลไทย
วันนี้ (8 ต.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยต่อกรณีรัฐบาลสหราชอาณาจักรได้ประกาศปรับหรือลดจํานวนประเทศหรือดินแดนที่อยู่ใน “บัญชีสีแดง” หมายถึง ประเทศและดินแดนที่มีความเสี่ยงสูงในการเดินทางไปเยือน ลดลงจาก 54 ประเทศ เหลือ 7 ประเทศ โดยประเทศไทยเป็นหนึ่งในประเทศที่ถูกปลดออกจากบัญชีแดง จะเริ่มมีผลตั้งแต่ เวลา 04.00 น. ของวันที่ 11 ต.ค.64 ตามเวลาสหราชอาณาจักร นั้น
ต่อประเด็นดังกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอบคุณประชาชน และผู้มีส่วนเกี่ยวข้องทุกหน่วยงานที่ได้ปฏิบัติหน้าที่ตามการดําเนินนโยบายของรัฐบาลเป็นอย่างดี และเชื่อมั่นว่าเป็นความสําเร็จจากความมุ่งมั่นของรัฐบาลต่อมาตรการควบคุมการแพร่ระบาดของโรคที่ได้สร้างความเชื่อมั่นในระดับนานาชาติ
ทั้งนี้ นายธนกรฯ กล่าวว่านายกรัฐมนตรีได้หารือกับ นายมาร์ก กุดดิง (H.E. Mr. Mark Gooding) เอกอัครราชทูตสหราชอาณาจักรประจําประเทศไทย เมื่อวันที่ 6 ตุลาคม 2564 ซึ่งในระหว่างการหารือนั้น เอกอัครราชทูตได้ชื่นชมการดําเนินนโยบายของนายกรัฐมนตรีและรัฐบาลไทยในประเด็นเพื่อต่อสู้กับความท้าทายโรคไวรัสโควิด – 19 รวมทั้งนายกรัฐมนตรีสหราชอาณาจักร นายบอริส จอห์นสัน ได้ฝากความปรารถนาดีมายังนายกรัฐมนตรีไทยด้วย
“เป็นเรื่องที่น่าชื่นชมที่ไทยได้รับความไว้วางใจ เป็นสัญญาณที่ดีต่อการดําเนินนโยบายของไทย และเชื่อมั่นว่ามาตรการดังกล่าวของสหราชอาณาจักรจะช่วยอํานวยความสะดวกให้กับประชาชนที่ประสงค์เดินทางด้วยวัตถุประสงค์ต่างๆ รวมทั้งส่งผลให้เห็นแนวทางการดําเนินชีวิตได้ตามปกติภายใต้ “วิถีใหม่” นายธนกรฯ กล่าว
อนึ่ง การปลดชื่อประเทศไทยออกจากบัญชีแดงจะส่งผลแบ่งออกเป็น 2 กรณี คือ กรณีที่ 1 ผู้ที่เดินทางจากประเทศไทย ที่ได้รับการฉีดวัคซีนโควิด - 19 ครบโดสของ 4 ยี่ห้อที่สหราชอาณาจักรรับรองไม่น้อยกว่า 14 วัน ได้แก่ 1. แอสตร้าเซเนก้า 2. ไฟเซอร์ 3. โมเดอร์นา และ 4. แจนเซน หรือ จอห์นสันแอนด์จอห์นสัน จะสามารถเดินทางเข้าสหราชอาณาจักรได้โดยไม่ต้องกักตัว กรณีที่ 2 ผู้ที่ยังได้รับการฉีดวัคซีนโควิด - 19 ไม่ครบโดส หรือได้รับวัคซีนโควิด - 19 ที่สหราชอาณาจักรไม่รับรอง ยังคงต้องเข้ารับการตรวจโควิด - 19 จํานวน 1 ครั้ง 3 วันก่อนเดินทางเข้าสหราชอาณาจักร และต้องกักตัวที่บ้านหรือโรงแรมเป็นระยะเวลา 10 วัน พร้อมกับตรวจหาโควิด - 19 ในวันที่ 2 และ 8 หลังมาถึง
รัฐบาลไทย-ข่าวทำเนียบรัฐบาล-รัฐบาลดูแลประชาชนตามรัฐธรรมนูญ ชี้ mRNA มีอยู่ในแผนวัคซีนนานแล้ว รอส่งมอบตามกำหนด เผย WHO การันตีทุกชนิดที่ใช้ในไทยปลอดภัยและมีประสิทธิภาพ
วันพฤหัสบดีที่ 8 กรกฎาคม 2564
รัฐบาลดูแลประชาชนตามรัฐธรรมนูญ ชี้ mRNA มีอยู่ในแผนวัคซีนนานแล้ว รอส่งมอบตามกําหนด เผย WHO การันตีทุกชนิดที่ใช้ในไทยปลอดภัยและมีประสิทธิภาพ
รัฐบาลดูแลประชาชนตามรัฐธรรมนูญ ชี้ mRNA มีอยู่ในแผนวัคซีนนานแล้ว รอส่งมอบตามกําหนด เผย WHO การันตีทุกชนิดที่ใช้ในไทยปลอดภัยและมีประสิทธิภาพ
วันที่8ก.ค. 2564 น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวถึงกรณีที่มีการเตรียมฟ้องรัฐบาลเนื่องจากมติคณะรัฐมนตรี(ครม.)อนุมัติให้มีการจัดซื้อวัคซีนซิโนแวคเพิ่มเติมโดยอ้างว่าการจัดซื้อวัคซีนดังกล่าวขัดต่อรัฐธรรมนูญเพราะวัคซีนที่สั่งซื้อไม่สามารถป้องกันการติดเชื้อโควิด19สายพันธุ์ที่กําลังแพร่ระบาดได้นั้น
ล่าสุดองค์การอนามัยโลกประจําประเทศไทยได้เผยแพร่ข้อมูลเพื่อย้ําว่าวัคซีนที่ได้รับการรับรองและขึ้นทะเบียนมีความปลอดภัยและมีประสิทธิภาพโดยประเทศไทยมีวัคซีน3ชนิดที่ให้บริการไปแล้วได้แก่แอสตราเซเนกาซิโนฟาร์มและซิโนแวค
อีกทั้งการบริหารจัดการสถานการณ์โควิด19โดยเฉพาะแผนการจัดหาวัคซีนประกอบไปด้วยคณะแพทย์ผู้เชี่ยวชาญระดับประเทศและมีงานวิชาการรองรับเป็นไปตามกฎหมายทุกขั้นตอนสอดคล้องตามรัฐธรรมนูญและทําตามหลักภาวะฉุกเฉินด้านสาธารณสุขระหว่างประเทศขององค์การอนามัยโลก(WHO)
ส่วนความกังวลว่าวัคซีนซิโนแวคที่มีการสั่งซื้ออย่างต่อเนื่องอาจไม่สามารถป้องกันการติดเชื้อที่กําลังแพร่ระบาดได้นั้นปัจจุบันข้อมูลทางการแพทย์พบว่ายังไม่มีวัคซีนชนิดใดที่สามารถป้องกันการติดเชื้อโควิด19สายพันธุ์เดลต้าได้100%แม้แต่วัคซีนชนิดmRNA แต่ทุกชนิดรวมทั้งเทคโนโลยีเชื้อตายสามารถลดการป่วยหนักและการเสียชีวิตได้
ดังนั้นในระหว่างรอส่งมอบวัคซีนmRNAในช่วงไตรมาสที่4อาทิวัคซีนไฟเซอร์20ล้านโดสตามแผนวัคซีนหลักและโมเดอร์นาซึ่งเป็นวัคซีนทางเลือกรัฐบาลจึงเร่งจัดหาและฉีดวัคซีนให้ประชาชนในวงกว้างให้มากที่สุดเพื่อลดการป่วยหนักและการเสียชีวิตตามนโยบายนายกรัฐมนตรีซึ่งแผนการดังกล่าวภาครัฐได้ดําเนินการและสื่อสารมาอย่างต่อเนื่องมิได้เพิ่งอนุมัติจัดหาในการประชุมครม.ที่ผ่านมา
รัฐบาลไทย-ข่าวทำเนียบรัฐบาล-“ดร.เอนก” เป็นองค์ปาฐกถาเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสวันสถาปนาวิทยาลัยแพทยศาสตร์พระมงกุฎเกล้า ครบรอบปีที่ 47
วันศุกร์ที่ 24 มิถุนายน 2565
“ดร.เอนก” เป็นองค์ปาฐกถาเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสวันสถาปนาวิทยาลัยแพทยศาสตร์พระมงกุฎเกล้า ครบรอบปีที่ 47
“ดร.เอนก” เป็นองค์ปาฐกถาเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสวันสถาปนาวิทยาลัยแพทยศาสตร์พระมงกุฎเกล้า ครบรอบปีที่ 47
16 มิถุนายน 2565 ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นองค์ปาฐกถาเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในหัวข้อ นโยบายด้านการอุดมศึกษา วิทยาศาสตร์ วิจัยและนวัตกรรมของประเทศไทย : ยุทธศาสตร์แกนหลัก เพื่อการพัฒนาสู่การแข่งขันของประเทศในเวทีโลก เนื่องในโอกาสวันสถาปนาวิทยาลัยแพทยศาสตร์พระมงกุฎเกล้า ครบรอบปีที่ 47 ณ อาคารพระมงกุฎเกล้าเวชวิทยา วิทยาลัยแพทยศาสตร์พระมงกุฎเกล้า
วิทยาลัยแพทยศาสตร์พระมงกุฎเกล้า (วพม.) เป็นสถาบันที่ผลิตแพทย์ทหารแห่งเดียวของประเทศไทย ได้รับการจัดตั้งขึ้น เมื่อวันที่ 16 มิถุนายน 2518 โดยเป็นหน่วยขึ้นตรงกับศูนย์อํานวยการแพทย์พระมงกุฎเกล้า กรมแพทย์ทหารบก ปัจจุบันได้ผลิตแพทย์ทหารให้กับกระทรวงกลาโหมไปแล้วรวมจํานวน 42 รุ่น จัดสรรให้กองทัพบก กองทัพเรื่อ กองทัพอากาศ กองบัญชาการกองทัพไทย นอกจากนี้ยังผลิตให้ กระทรวงสาธารณสุขและส่วนราชการอื่นๆ เพื่อช่วยเหลือความขาดแคลนแพทย์ของประเทศไทย วพม. ได้มีการพัฒนาหลักสูตรแพทยศาสตร์บัณฑิตและรายวิชาเวชศาสตร์ทหาร (Military Medicine) ที่ใช้ในการเรียนการสอนนักเรียนแพทย์ทหาร (นพท.) และนักศึกษาแพทย์ (นศพ.) มาอย่างต่อเนื่อง สอดคล้องกับแผนยุทธศาสตร์แม่บทของกรมแพทย์ทหารบก ตามความต้องการของกองทัพบก และสนองต่อนโยบายด้านสาธารณสุขของประเทศ ไม่เพียงแต่จะได้บุคลากรที่มีคุณค่าเท่านั้น แต่สิ่งที่สําคัญยิ่งกว่าคือความรู้ความสามารถ และความเสียสละของแพทย์ทหารที่ได้สนับสนุนภารกิจทางการทหารให้กับประเทศชาติอย่างมายาวนานที่ช่วยอนุรักษ์กําลังรบ ทําการรักษาพยาบาลแก่กําลังพลทหารในสนามรบให้รอดชีวิตในการปฏิบัติภารกิจปกป้องประเทศชาติ ตลอดจนให้การรักษาพยาบาลแก่กําลังพลทหารและครอบครัวรวมถึงประชาชนทั่วไปในภาวะปกติ และรวมทั้งยังปฏิบัติภารกิจของสหประซาชาติในต่างประเทศ
รัฐบาลไทย-ข่าวทำเนียบรัฐบาล-นายกฯติดตามสถานการณ์รัสเซีย-ยูเครนใกล้ชิด เรียกประชุมสั่งการแก้ปัญหาราคาพลังงาน รวมทั้งหาแนวทางช่วยเหลือลดภาระค่าครองชีพประชาชน
วันอังคารที่ 15 มีนาคม 2565
นายกฯติดตามสถานการณ์รัสเซีย-ยูเครนใกล้ชิด เรียกประชุมสั่งการแก้ปัญหาราคาพลังงาน รวมทั้งหาแนวทางช่วยเหลือลดภาระค่าครองชีพประชาชน
นายกฯติดตามสถานการณ์รัสเซีย-ยูเครนใกล้ชิด เรียกประชุมสั่งการแก้ปัญหาราคาพลังงาน รวมทั้งหาแนวทางช่วยเหลือลดภาระค่าครองชีพประชาชน
วันนี้ (15 มีนาคม 2565) เวลา 14.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมหารือเรื่องพลังงาน และการลดภาระค่าครองชีพของประชาชน โดยเมื่อเสร็จสิ้นการหารือ นายธนกร วังบุญคงชนะ โฆษกประจําสํานักนายกรัฐมนตรี ได้เปิดเผยสาระสําคัญ ดังนี้
โดยในการประชุมนายกรัฐมนตรีได้สั่งการให้ทุกหน่วยงานได้แก่ กระทรวงพลังงาน กระทรวงการคลัง กระทรวงแรงงาน กระทรวงพาณิชย์ กระทรวงเกษตรและสหกรณ์ ธนาคารแห่งประเทศไทย สํานักงานสภาพัฒนาการเศรษฐกิจและสังคมแห่งชาติ และสํานักงบประมาณ รวมทั้งหน่วยงานที่เกี่ยวข้องอื่นๆ ร่วมพิจารณาแนวทาง การแก้ไขปัญหา เพื่อหาช่องทาง และรูปแบบในการช่วยเหลือ แก่ประชาชนที่ได้รับผลกระทบ โดยเฉพาะจากราคาพลังงานรูปแบบต่างๆ ช่วยเหลือแรงงาน ลูกจ้าง และดูแลประชาชนผู้มีรายได้น้อย ตลอดจนผู้ได้รับผลกระทบมาก
โดยนายกรัฐมนตรีได้ให้แนวทางสําคัญในการทํางานเพื่อช่วยเหลือประชาชนที่ได้รับผลกระทบให้มากที่สุด ในรูปแบบ และวิธีการที่เหมาะสม จากงบประมาณที่มีจํากัด ซึ่งต้องการให้เกิดผลกระทบต่อประชาชนน้อยที่สุด รวมทั้งแบ่งเป็นมาตรการระยะสั้นช่วยเหลือทันทีเพื่อบรรเทาความเดือดร้อน และระยะยาวช่วยเหลือให้การเติบโตอย่างยั่งยืน
ทั้งนี้ มาตรการช่วยเหลือจะประกาศอย่างเป็นทางการอย่างเร่งด่วนตามการสั่งการของนายกรัฐมนตรีเมื่อทุกหน่วยงานที่เกี่ยวข้องได้มีการหารืออย่างรอบคอบรัดกุม
รัฐบาลไทย-ข่าวทำเนียบรัฐบาล-ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
ขอเชิญร่วมงาน ประจําปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ขอเชิญร่วมงาน ประจําปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ได้รับเกียรติจาก...
- นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวเปิดงาน
- นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวรายงาน
Executive Talk "ส่องเส้นทางอุตสาหกรรมยุคใหม่ ก้าวอย่างไรให้ยั่งยืน" โดย...
- นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม
- นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม
ร่วมเสวนาในหัวข้อ "อุตสาหกรรมไทยก้าวไกล สู่ยุคใหม่ที่ยั่งยืน" โดย...
- แพทย์หญิงมิ่งขวัญ วิชัยดิษฐ ผู้อํานวยการสถาบันโรคผิวหนังและผู้อํานวยการศูนย์ฉีดวัคซีนกลางบางซื่อ
- คุณสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน)
- คุณสุพจน์ เกตุโตประการ ผู้อํานวยการฝ่ายธุรกิจ กลุ่มบริษัท ดาว ประเทศไทย
ดําเนินการเสวนาโดย ดร.วิทย์ สิทธิเสคิน
รับชมนิทรรศการออนไลน์เสมือนจริงได้ที่
www.oieforum.com
ฟรี!!️ไม่มีค่าใช้จ่าย พร้อมรับสิทธิ์ลุ้นของที่ระลึก
สนใจลงทะเบียนร่วมงานได้ที่นี่
https://www.oieforum.com/
สอบถามรายละเอียดเพิ่มเติมได้ที่
0 2430 6800 กด 0
รัฐบาลไทย-ข่าวทำเนียบรัฐบาล-นายกรัฐมนตรีติดตามการช่วยเหลือประชาชนจากสถานการณ์น้ำท่วมใกล้ชิด กำชับหน่วยงานดูแลให้ความช่วยเหลือและบริหารจัดการน้ำเตรียมความพร้อมหลังกรมอุตุนิยมวิทยาออกประกาศเตือนดีเปรสชัน
วันพุธที่ 10 สิงหาคม 2565
นายกรัฐมนตรีติดตามการช่วยเหลือประชาชนจากสถานการณ์น้ําท่วมใกล้ชิด กําชับหน่วยงานดูแลให้ความช่วยเหลือและบริหารจัดการน้ําเตรียมความพร้อมหลังกรมอุตุนิยมวิทยาออกประกาศเตือนดีเปรสชัน
นายกรัฐมนตรีติดตามการช่วยเหลือประชาชนจากสถานการณ์น้ําท่วมใกล้ชิด กําชับหน่วยงานดูแลให้ความช่วยเหลือและบริหารจัดการน้ําเตรียมความพร้อมหลังกรมอุตุนิยมวิทยาออกประกาศเตือนดีเปรสชัน “มู่หลาน” ทวีกําลังเป็นพายุโซนร้อน ทําให้ภาคเหนือ อีสาน และตะวันออกมีฝนตกหนัก
วันนี้ (10 สิงหาคม 2565) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการให้ความช่วยเหลือประชาชนที่ได้รับผลกระทบจากภาวะน้ําท่วมในหลายพื้นที่ของหน่วยงานต่างๆ อย่างใกล้ชิด ซึ่งหน่วยงานต่างๆ ได้รายงานงานดําเนินงานให้รับทราบโดยต่อเนื่องทั้งส่วนของกระทรวงมหาดไทย กระทรวงกลาโหม และกระทรวงคมนาคม
นายกรัฐมนตรีได้กําชับทุกหน่วยงานที่ดูแลในเรื่องการดูแลให้ความช่วยเหลือให้เตรียมเครื่องมือ อุปกรณ์และกําลังคนให้พร้อมอยู่ตลอดเวลา ขณะที่หน่วยงานที่ดูแลในเรื่องของการบริหารจัดการน้ํา การพร่องน้ําจากแหล่งเก็บน้ําทั้งเขื่อน อ่างเก็บน้ําขนาดใหญ่ ขอให้ดําเนินการด้วยความระมัดระวังพิจารณาควบคู่ทั้งความมั่นคงของแหล่งเก็บกักน้ํา ความปลอดภัยทรัพย์สินบ้านเรือน และผลกระทบต่อพื้นที่เพาะปลูกของประชาชน เนื่องจากยังเหลือฤดูฝนอยู่อีกหลายเดือนและทางกรมอุตุนิยมวิทยายังได้ออกคําเตือนการเกิดพายุและปริมาณฝนที่จะเพิ่มขึ้นอยู่เป็นระยะ
น.ส.ไตรศุลี กล่าวว่า ล่าสุด กรมอุตุนิยมวิทยาได้ออกประกาศกรมอุตุนิยมวิทยา เรื่อง พายุโซนร้อนมู่หลาน ฉบับที่ 4 ลงวันที่ 10 ส.ค. 2565 เตือนผลกระทบจากพายุดีเปรสชันบริเวณทะเลจีนใต้ตอนบนที่ได้ทวีกําลังขึ้นเป็นพายุโซนร้อนมู่หลาน ซึ่งคาดว่าจะเคลื่อนขึ้นฝั่งบริเวณประเทศเวียดนามตอนบน ในวันที่ 11 ส.ค. ส่งผลทําให้ในช่วงวันที่ 11-13 ส.ค. 2565 มีฝนตกหนักถึงหนักมากบางแห่งในประเทศไทย บริเวณภาคเหนือ ภาคตะวันออกเฉียงเหนือ และภาคตะวันออก ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม เตือนให้ประชาชนทั้งในพื้นที่ภาคเหนือ ตะวันออกเฉียงเหนือและตะวันออกระวังอันตรายจากฝนตกหนักถึงหนักมากและฝนที่ตกสะสมและติดตามประกาศจากกรมอุตุนิยมวิทยาอย่างใกล้ชิด
“เนื่องจากประเทศไทยจะยังอยู่ในฤดูฝนและกรมอุตุนิยมวิทยาได้ออกประกาศเตือนการเกิดพายุอยู่เป็นระยะ นายกรัฐมนตรีห่วงใยผลกระทบที่จะเกิดต่อประชาชน ทั้งอันตรายต่อชีวิตทรัพย์สินและต่อพื้นที่การเพาะปลูก จึงได้กําชับขอให้หน่วยงานที่เกี่ยวข้องมีการประสานการทํางานเพื่อให้สามารถเข้าให้ความช่วยเหลือประชาชนเป็นไปอย่างมีประสิทธิภาพลดผลกระทบและเกิดความเสียหายน้อยที่สุด” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมแสดงความยินดี เนื่องในวันครบรอบวันสถาปนาองค์การอุตสาหกรรมป่าไม้ ปีที่ 75
วันจันทร์ที่ 25 กรกฎาคม 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมแสดงความยินดี เนื่องในวันครบรอบวันสถาปนาองค์การอุตสาหกรรมป่าไม้ ปีที่ 75
ในวันที่ 25 กรกฎาคม 2565 ณ องค์การอุตสาหกรรมป่าไม้ ถนนราชดําเนินนอก กรุงเทพฯ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคเป็นผู้แทนกระทรวงคมนาคมเข้าร่วมแสดงความยินดีเนื่องในวันครบรอบวันสถาปนาองค์การอุตสาหกรรมป่าไม้ ปีที่ 75 โดยมี นายสุกิจ จันทร์ทอง ผู้อํานวยการองค์การอุตสาหกรรมป่าไม้ ให้การต้อนรับ ในวันที่ 25 กรกฎาคม 2565 ณ องค์การอุตสาหกรรมป่าไม้ถนนราชดําเนินนอก กรุงเทพฯ
นายวิรัช พิมพะนิตย์ กล่าวว่า ในวันนี้ (25 กรกฎาคม 2565) ได้มาร่วมกล่าวแสดงความยินดีเนื่องในวันคล้ายวันสถาปนาองค์การอุตสาหกรรมป่าไม้ (อ.อ.ป.) ปีที่ 75 ซึ่ง อ.อ.ป. เป็นรัฐวิสาหกิจในสังกัดกระทรวงทรัพยากรธรรมชาติและสิ่งแวดล้อม ที่จัดตั้งขึ้นโดยพระราชกฤษฎีกา พ.ศ. 2499เพื่ฮดําเนินการด้านป่าไม้โดยมุ่งเน้นเรื่องการปลูกสร้างสวนป่าเศรษฐกิจบนพื้นฐานการจัดการอย่างยั่งยืนในด้านเศรษฐกิจ สังคม และสิ่งแวดล้อม รวมถึงดําเนินธุรกิจด้านอุตสาหกรรมไม้และธุรกิจบริการแปรรูปไม้จากป่าปลูกให้เป็นผลิตภัณฑ์ใหม่ พร้อมคํานึงถึงการใช้ประโยชน์ให้เกิดประสิทธิภาพสูงสุด
ในโอกาสนี้ ที่ปรึกษารัฐมนตรีว่าการกระทรวงคมนาคม ได้ร่วมบริจาคเงินสมทบทุนเพื่อสมทบทุนการศึกษาให้กับนักเรียนในโรงเรียนโดยรอบสวนป่า อ.อ.ป. ทั่วประเทศด้วย
รัฐบาลไทย-ข่าวทำเนียบรัฐบาล-นายกรัฐมนตรีมอบการกีฬาแห่งประเทศไทยเร่งประสาน WADA ปลดล็อคบทลงโทษไทย หลัง พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา มีผลใช้บังคับแล้ว
วันศุกร์ที่ 31 ธันวาคม 2564
นายกรัฐมนตรีมอบการกีฬาแห่งประเทศไทยเร่งประสาน WADA ปลดล็อคบทลงโทษไทย หลัง พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา มีผลใช้บังคับแล้ว
นายกรัฐมนตรีมอบการกีฬาแห่งประเทศไทยเร่งประสาน WADA ปลดล็อคบทลงโทษไทย หลัง พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา มีผลใช้บังคับแล้วตั้งแต่ 31 ธ.ค. 64
วันที่31ธ.ค. 64น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าเมื่อวันที่30ธ.ค. 64 ราชกิจจานุเบกษาได้เผยแพร่พระราชกําหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬาพ.ศ. 2555พ.ศ. 2564แล้วหลังจากที่ได้ผ่านการอนุมัติจากคณะรัฐมนตรี(ครม.)เมื่อวันที่28ธ.ค. 64ที่ผ่านมาแสดงถึงความมุ่งมั่นของรัฐบาลในการเร่งแก้ไขปัญหาข้อกฎหมายให้สอดคล้องกับหลักเกณฑ์ขององค์กรต่อต้านการใช้สารต้องห้ามโลก(World Anti-Doping Agency)หรือWADA
ทั้งนี้พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬาฯมีผลใช้บังคับนับแต่วันถัดจากวันประกาศในราชกิจจานุเบกษาคือตั้งแต่วันที่31ธ.ค. 64เป็นต้นไป
น.ส.ไตรศุลีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมได้มอบหมายให้การกีฬาแห่งประเทศไทยเร่งประสานไปยังWADAเพื่อชี้แจ้งว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วเพื่อให้WADAได้ปลดล็อคมาตรการต่างๆที่ดําเนินลงโทษกับประเทศไทยทั้งในส่วนการไม่ให้ตัดสิทธิประเทศไทยในการเสนอตัวเป็นเจ้าภาพในการจัดการแข่งขันกีฬารวมถึงการปลดล็อคเรื่องการชักธงชาติไทยในการแข่งขันกีฬาระดับนานาชาติและในเรื่องอื่นๆต่อไป
ทั้งนี้การเร่งแก้ไขปัญหาข้อกฎหมายดังกล่าวเป็นป้องกันผลกระทบทางด้านเศรษฐกิจที่อาจจะเกิดขึ้นต่อประเทศไทยในปี2565ประมาณ55,000ล้านบาททั้งจากการพลาดโอกาสเสนอตัวเป็นเจ้าภาพการจัดมหกรรมกีฬาและในอุตสาหกรรมการกีฬาและการท่องเที่ยวที่เกี่ยวเนื่อง
—————-
รัฐบาลไทย-ข่าวทำเนียบรัฐบาล-นายกฯ สั่งเข้มงวด หลังพบสถานบันเทิง ฝ่าฝืนมาตรการป้องกันโควิดหลายพื้นที่
วันเสาร์ที่ 11 มิถุนายน 2565
นายกฯ สั่งเข้มงวด หลังพบสถานบันเทิง ฝ่าฝืนมาตรการป้องกันโควิดหลายพื้นที่
นายกฯ สั่งเข้มงวด หลังพบสถานบันเทิง ฝ่าฝืนมาตรการป้องกันโควิดหลายพื้นที่
เมื่อวันที่ 11 มิ.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานจากประชาชนผ่านหลายช่องทาง เกี่ยวกับการเปิดบริการสถานบันเทิงเกินเวลาที่กําหนด ภายหลังศูนย์บริหารสถานการณ์โควิด-19 หรือ ศบค.อนุญาตให้เปิดบริการสถานบันเทิง ผับ บาร์ คาราโอเกะ อาบอบนวด หรือสถานที่คล้ายกัน ได้ไม่เกิน 24.00 น. ในพื้นที่นําร่องท่องเที่ยว 17 จังหวัด และพื้นที่เฝ้าระวัง 14 จังหวัด ตั้งแต่วันที่ 1 มิ.ย.ที่ผ่านมา พบว่าสถานบันเทิงหลายพื้นที่ ไม่ปฏิบัติตามข้อกําหนด ซึ่งมีความสุ่มเสี่ยงต่อการแพร่ระบาดของโรคโควิด-19 ทั้งยังสร้างความกังวลให้กับประชาชน จึงได้กําชับให้สํานักงานตํารวจแห่งชาติ ได้ประสานกับหน่วยงานที่เกี่ยวข้อง ทั้งฝ่ายปกครองและท้องถิ่น เพิ่มความเข้มงวด ตรวจตราสถานบันเทิงที่ไม่ปฏิบัติตามมาตรการ
น.ส.ไตรศุลี กล่าวว่า นายกรัฐมนตรี ย้ําให้เจ้าหน้าที่ไม่ปล่อยปละละเลยต่อการกระทําความผิด หากพบการกระทําความผิด ให้ดําเนินคดีตามกฎหมายอย่างเคร่งครัด ไม่มีละเว้น และหากพบเจ้าหน้าที่เข้าไปมีส่วนเกี่ยวข้องกับการกระทําความผิด จะต้องถูกลงโทษทั้งทางวินัยและอาญา นอกจากนี้ ยังขอความร่วมมือผู้ประกอบการให้ปฏิบัติตามมาตรการที่กําหนด จนกว่าจะมีการเปลี่ยนแปลงคําสั่ง เพื่อความปลอดภัยของส่วนรวม รวมถึงผู้ให้บริการเอง
น.ส.ไตรศุลี กล่าวว่า หากประชาชนพบเห็นสถานบริการไม่ปฏิบัติตามมาตรการป้องกันโควิด-19 สามารถแจ้งข้อมูลโดยตรงต่อเจ้าหน้าที่ตํารวจ จึงขอความร่วมมือให้ทุกภาคส่วนช่วยกัน เพราะแม้สถานการณ์การติดเชื้อโควิด-19 ในประเทศจะคลี่คลายลงตามลําดับ แต่ก็ยังมีความจําเป็นต้องใช้ความระมัดระวังในการดําเนินกิจกรรม กิจการต่างๆ โดยเฉพาะกิจกรรมที่มีการดื่มเครื่องดื่มแอลกอฮอล์ ซึ่งมีความเสี่ยงต่อการแพร่ระบาดของโรคมากว่ากิจกรรมอื่นๆ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม กำชับเรือนจำดูแลรักษาผู้ต้องขังที่ติดเชื้อทุกรายให้ดี พร้อมสั่งปรับเวรยามให้เหมาะกับสถานการณ์ห้ามคนเข้าออก เร่งสต๊อกยาฟ้าทะลายโจรให้เพียงพอ
วันพฤหัสบดีที่ 29 กรกฎาคม 2564
รัฐมนตรีว่าการกระทรวงยุติธรรม กําชับเรือนจําดูแลรักษาผู้ต้องขังที่ติดเชื้อทุกรายให้ดี พร้อมสั่งปรับเวรยามให้เหมาะกับสถานการณ์ห้ามคนเข้าออก เร่งสต๊อกยาฟ้าทะลายโจรให้เพียงพอ
รัฐมนตรีว่าการกระทรวงยุติธรรม กําชับเรือนจําดูแลรักษาผู้ต้องขังที่ติดเชื้อทุกรายให้ดี พร้อมสั่งปรับเวรยามให้เหมาะกับสถานการณ์ห้ามคนเข้าออก เร่งสต๊อกยาฟ้าทะลายโจรให้เพียงพอ
ในวันพฤหัสบดีที่ ๒๙ กรกฎาคม ๒๕๖๔ นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงสถานการณ์ผู้ติดเชื้อโควิดในเรือนจํา ว่า ยอดที่ดูสูงในเรือนจําเป็นยอดสะสม ซึ่งวันนี้ช่วงเช้าตนได้วิดีโอคอนเฟอเรนซ์ประชุมกับผู้บริหาร และผู้บัญชาการเรือนจํา พร้อมกับตักเตือนผู้บัญชาการเรือนจําบางแห่ง ที่ไม่สามารถประสานหน่วยงานราชการด้วยกันได้ในเรื่องการรับผู้ต้องขังเข้าเรือนจําในพื้นที่ที่มีการแพร่ระบาดของเชื้อโควิด-19 ซึ่งแนวทางการประสานงานต่าง ๆ ขอให้เป็นไปตามระเบียบราชการ ต้องมีการดูแลรักษาผู้ต้องขังที่ติดโควิดให้ดีตามมาตรฐาน และได้กําชับผู้บัญชาการเรือนจําทุกแห่ง ต้องมีฟ้าทะลายโจรใช้อย่างเพียงพอ ซึ่งสัปดาห์หน้าตนจะลงพื้นที่ตรวจเรือนจําต่าง ๆ ว่ามีสต๊อกของเพียงพอหรือไม่ นอกจากนี้ การทําเอกสารประสานหน่วยงานราชการต้องละเอียดถี่ถ้วนและถูกต้อง เพื่อกันไม่ให้เกิดการเข้าใจผิด แม้ที่ผ่านมาจะทําได้ดีอยู่แล้ว ดังนั้นหากผู้บัญชาการเรือนจําคนใดไม่ถนัดงานด้านเอกสารให้หาผู้เชี่ยวชาญในส่วนนี้มาช่วยทํางาน
นายสมศักดิ์ กล่าวอีกว่า เรามีของดีอยู่กับตัวแล้วต้องใช้ให้เป็นประโยชน์ หากมีฟ้าทะลายโจรเพียงพอ เมื่อผู้ต้องขังหรือเจ้าหน้าที่มีการสัมผัสผู้ป่วยแล้วมีอาการไอหรือรู้สึกไม่สบายก็จะกินได้ทันที หรือใครที่ผลตรวจออกมาเป็นบวกก็กินได้เช่นกัน ซึ่งจะช่วยรักษาในเบื้องต้นได้ เพราะเราเคยใช้กับผู้ต้องขังที่เรือนจํากลางเชียงใหม่ และอีกหลายแห่งใน กทม. จนพบว่าได้ผลที่ดีมาก ส่วนกรณีเรือนจํากลางขอนแก่นมีผู้ติดเชื้อที่เป็นนักโทษและเจ้าหน้าที่เรือนจํากลางรวมแล้ว ๑,๒๗๖ ราย ขณะนี้ได้มีการรักษาแยกโซนต่าง ๆ พร้อมกับการทํารูปแบบบับเบิลแอนด์ซีล ห้ามมีการเข้าออก ซึ่งตนได้ขอให้ผู้บริหารช่วยดูปัญหาการเข้าเวรยามอย่างละเอียด เพราะมีคนร้องเรียนมา หากต้องปรับให้เข้ากับสถานการณ์ปัจจุบันให้ทําได้ทันที แต่ห้ามให้กระทบกับการปฏิบัติหน้าที่และสุขภาพของแต่ละคน
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ เตือนประชาชนอย่าหลงเชื่อมิจฉาชีพทำเอกสารรับรองการได้รับวัคซีนโควิด-19 ปลอมผิดกฎหมาย พร้อมขอบคุณทุกคนที่ช่วยกันปฏิบัติตามมาตรการ
วันอังคารที่ 14 ธันวาคม 2564
โฆษกรัฐบาล เผยนายกฯ เตือนประชาชนอย่าหลงเชื่อมิจฉาชีพทําเอกสารรับรองการได้รับวัคซีนโควิด-19 ปลอมผิดกฎหมาย พร้อมขอบคุณทุกคนที่ช่วยกันปฏิบัติตามมาตรการ
โฆษกรัฐบาล เผยนายกฯ เตือนประชาชนอย่าหลงเชื่อมิจฉาชีพทําเอกสารรับรองการได้รับวัคซีนโควิด-19 ปลอมผิดกฎหมาย กําชับ สธ. และ ตช. ตรวจสอบใกล้ชิดพร้อมขอบคุณทุกคนที่ช่วยกันปฏิบัติตามมาตรการด้านสาธารณสุขส่งผลให้ยอดผู้ติดเชื้อใหม่วันนี้อยู่ระดับเพียง 2,862 ราย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนไปยังประชาชนให้ระมัดระวังกรณีที่มีมิจฉาชีพหลอกลวงทําเอกสารรับรองการได้รับวัคซีนโควิด-19 ปลอมให้โดยไม่ต้องฉีดวัคซีนจริงนั้น ขออย่าได้หลงเชื่อและเป็นการกระทําที่ผิดกฎหมาย ขณะนี้ นายกรัฐมนตรียังได้กําชับกระทรวงสาธารณสุขและสํานักงานตํารวจแห่งชาติ ตรวจสอบเว็บไซต์ เพจ รวมทั้ง SMS ต่าง ๆ เพื่อเร่งจับกุมนํามาดําเนินคดีเพราะเข้าข่ายหลอกลวงประชาชน ซึ่งหากประชาชนพบการกระทําผิดดังกล่าวขอให้ช่วยกันแจ้งมายังเจ้าหน้าที่กระทรวงสาธารณสุขและเจ้าตํารวจทราบเพื่อดําเนินการต่อไป
นายกรัฐมนตรียังย้ําว่า การได้รับการฉีดวัคซีนครบตามเกณฑ์ที่กําหนดจริงจะทําให้สามารถช่วยป้องกันการติดเชื้อโควิด-19 และลดอาการรุนแรงของโรคได้ด้วย
สําหรับสถานการณ์โควิด-19 วันนี้ (14 ธ.ค.64) ตัวเลขยอดผู้ติดเชื้อโควิด-19 รายใหม่ก็ลดลงมาอยู่ที่ 2,862 ราย หายป่วยกลับบ้านเพิ่มอีก 4,818 ราย กําลังรักษา 47,531 และเสียชีวิต 37 ราย ทั้งนี้ นายกรัฐมนตรีในฐานะ ผอ.ศบค. ขอบคุณประชาชนทุกคนรวมทั้งเจ้าหน้าที่ทุกฝ่ายที่เกี่ยวข้อง ตลอดจนภาคเอกชน และประชาสังคมต่าง ๆ ที่ช่วยกันปฏิบัติตามมาตรการด้านสาธารณสุขอย่างจริงจัง ทั้งมาตรการด้านสาธารณสุข Universal Prevention การป้องกันการติดเชื้อแบบครอบจักรวาลสําหรับประชาชน และการปฏิบัติตามมาตรการปลอดภัยสําหรับองค์กร หรือ Covid Free Setting กรณีเปิดสถานประกอบการ เพื่อให้ทุกภาคส่วน สามารถเดินหน้าจัดกิจกรรมในช่วงเทศกาลปีใหม่ได้ตามแผนที่วางไว้ ภายใต้มาตรการด้านสาธารณสุขที่กระทรวงสาธารณสุขกําหนด
...............
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 มิถุนายน 2564 พนักงานติดเชื้อไวรัส COVID-19 จำนวน 3 ราย
วันจันทร์ที่ 21 มิถุนายน 2564
ประกาศ ขสมก. ประจําวันที่ 21 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 21 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 12 เขตการเดินรถที่ 4
2) พนักงานเก็บค่าโดยสารรถปรับอากาศ สาย 556 เขตการเดินรถที่ 6
3) พนักงานขับรถโดยสารปรับอากาศ สาย 26 เขตการเดินรถที่ 2
รัฐบาลไทย-ข่าวทำเนียบรัฐบาล-กระทรวงเกษตรฯ จัดเตรียมเครื่องจักร-เครื่องมือ
วันจันทร์ที่ 20 กันยายน 2564
กระทรวงเกษตรฯ จัดเตรียมเครื่องจักร-เครื่องมือ
กระทรวงเกษตรฯ จัดเตรียมเครื่องจักร-เครื่องมือ เพื่อเข้าช่วยเหลือประชาชนที่ได้ผลกระทบจากสถานการณ์น้ําท่วม และเตรียมเสบียงพืชอาหารสัตว์สําหรับแจกจ่ายต่อพี่น้องเกษตรกร
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากร่องมรสุมพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ เข้าสู่หย่อมความกดอากาศต่ําบริเวณภาคตะวันออกเฉียงเหนือตอนล่าง ประกอบกับมรสุมตะวันตกเฉียงใต้ที่พัดปกคลุมทะเลอันดามัน ทําให้ประเทศไทยยังคงมีฝนตกต่อเนื่องกับมีฝนตกหนักถึงหนักมากบางพื้นที่ บริเวณภาคเหนือ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก ซึ่งอาจเกิดน้ําท่วมฉับพลันและน้ําไหลหลาก ศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ จึงได้สรุปสถานการณ์ภัยพิบัติด้านการเกษตร ตั้งแต่วันที่ 25 ส.ค. – 19 ก.ย. 2564 มีจังหวัดที่ได้รับผลกระทบ จํานวน 32 จังหวัด 93 อําเภอ ได้แก่ จังหวัดกําแพงเพชร เชียงใหม่ น่าน ตาก แม่ฮ่องสอน ลําปาง ลําพูน แพร่ เพชรบูรณ์พิษณุโลก พิจิตร สุโขทัย อุทัยธานี ขอนแก่น ชัยภูมินครราชสีมา เลย ระยอง ปราจีนบุรี ฉะเชิงเทรา ชลบุรีตราด จันทบุรี พระนครศรีอยุธยา ราชบุรี กรุงเทพฯ สระแก้ว สุพรรณบุรี สมุทรปราการ อ่างทอง ระนอง และจังหวัดนครศรีธรรมราช ปัจจุบันกลับเข้าสู่ภาวะปกติแล้ว 25 จังหวัด 68 อําเภอ และยังมีสถานการณ์ 7 จังหวัด 25 อําเภอ ได้แก่ จังหวัดกําแพงเพชร ตาก พิษณุโลก พิจิตร ชัยภูมิ นครราชสีมา และจังหวัดพระนครศรีอยุธยา
ในส่วนของผลกระทบด้านการเกษตร มีจังหวัดที่ได้รับผลกระทบ 18 จังหวัด แบ่งเป็น ด้านพืช 16 จังหวัด ได้แก่ กําแพงเพชร เชียงใหม่ ตาก น่าน แพร่ พิจิตร เพชรบูรณ์ พิษณุโลก ลําปาง ลําพูน แม่ฮ่องสอน สุโขทัย นครราชสีมา เลย ปราจีนบุรี ระยอง เกษตรกรรวม 17,674 ราย พื้นที่เพาะปลูกได้รับผลกระทบ 138,816 ไร่ ได้แก่ ข้าว 118,602 ไร่ พืชไร่และพืชผัก 16,071 ไร่ ไม้ผล ไม้ยืนต้นและอื่น ๆ 4,143 ไร่ ด้านประมง 10 จังหวัด ได้แก่ กําแพงเพชร แพร่ เพชรบูรณ์ พิษณุโลก ลําปาง ลําพูน นครราชสีมา เลย กรุงเทพฯ สมุทรปราการ เกษตรกรรวม 3,081 ราย พื้นที่เพาะเลี้ยงสัตว์น้ําได้รับผลกระทบ (บ่อปลา) 4,272 ไร่ กระชัง 284 ตารางเมตร ด้านปศุสัตว์ 2 จังหวัด ได้แก่ เพชรบูรณ์ พิษณุโลก เกษตรกรรวม 5,001 ราย สัตว์ได้รับผลกระทบ 89,200 ตัว แบ่งเป็น โค - กระบือ 1,446 ตัว สุกร 802 ตัว แพะ-แกะ 561 ตัว สัตว์ปีก 86,391 ตัว
อย่างไรก็ตาม กระทรวงเกษตรและสหกรณ์ได้ดําเนินการให้ความช่วยเหลือในเบื้องต้น โดยกรมชลประทาน ดําเนินการติดตั้งเครื่องสูบน้ํา 22 เครื่อง ได้แก่ ตาก 2 เครื่อง พิษณุโลก 2 เครื่อง สุโขทัย 3 เครื่อง ชัยนาท 7 เครื่อง สุพรรณบุรี 8 เครื่อง ติดตั้งเครื่องผลักดันน้ํา 24 เครื่อง ได้แก่ เลย 10 เครื่อง นครราชสีมา 14 เครื่อง และจัดเตรียมรถแบ็คโฮกําจัดวัชพืช 2 คัน ที่จังหวัดสุพรรณบุรี นอกจากนี้ กรมปศุสัตว์ ยังได้แจกจ่ายพืชอาหารสัตว์ 5,000 กิโลกรัม เพื่อช่วยเหลือสัตว์ในพื้นที่จังหวัดเพชรบูรณ์ด้วย